Svante i stormagasinet
T: Benny Andersen 
M: Poul Dissing?

Dm                       A7            Dm                      
Selv i en ganske almind’lig butik
                  F         Dm             A7                    
rammes jeg ofte af skræk og panik
        Dm           F                        Gm                   
Men når jeg går ind i et stormagasin
    Dm            A7                Dm    Dm7 Dm                          
så kræver det mer’ end min selvdis-cip-lin

Her er for meget, for her findes alt
lige fra flygler til middelhavssalt
Jeg kom for at købe no’et ganske bestemt
men hvad det var har jeg fuldstændig glemt

Snart flyder varerne ud for mit blik
Susen for ørene. Tungen slår klik.
Jeg peger i blinde før alting bli’r sort
Betaler og skynder mig sanseløs bort

Hen på et værtshus. To øl og tre snaps
redder mig fra en øj’blik’lig kollaps
Så hjem for at pakke mit indkøbsnet ud
selvom jeg ved det gi’r gåsehud

Aldrig en ting jeg kan bruge til no’et
Alskens besynderligt husgeråd
Hvad skal jeg med sko der er alt, alt for små
en rangle af sølv og en ternet BH ?

Blandt de mange fortvivlede fund:
et hundedækken, men ingen hund
En haveslange, men hvor er mit bed ?
Hvor længe skal dette mon vare ved

Hjælp! Giv mig styrke! Jeg drages på ny
mod magasinernes udsalgsgny
og vakler og famler og køber i flæng
hundehus, tropehjelm, svømmebassin

Således lyder mit vidnesbyrd:
billige tilbud har kostet mig dyrt
Så bind mig, bevogt mig, bedøv mig med vin
og frels mig fra udsalg og sikker ruin!

Hej, hop, nu har vi jul igen
T: Hans Scherfig, Vagn Raastrup
M: J. A. P. Schultz (Her kommer, Jesus, dine små)

Hej, hop, nu har vi jul igen
med vat og lys og nissemænd
og julesang i Jesu navn
til Herrens pris og Illums gavn

Der bli’r solgt ud af legetøj
af englehår og gøgemøg
Kommunen sælger mere gas
halleluja, hallelujazz

Og Politiken samler ind
man bli’r så lind i sjæl og sind
Fordi vor frelsermand blev født
uddeler Koppel julegrød

Men juledag, så er det glemt
at fattigfolk kan ha’ det slemt
for så skal rige folk ha’ fri
og rejser bort og står på ski

Til julen får de koks og flæsk
og ungerne får ikke tæsk
Det er så skønt med julefred
og øllebrødsbarmhjertighed

Og juleaften skal de ha’ 
en lille kurv med julemad
Der bodes på den skjulte nød
mens prisen stiger på vort brød

En gang om året psalmesang
og bad og mad og kirkesang
Ja, Jesus ser med miskundhed
på Berlingskes medlidenhed

Så danser borgerne om træ
og spiser brød og fjederkræ
og taler blidt om ånd og sjæl
imens de æder sig ihjel

Men efter julen forestår
et nyt og værre kriseår
De arbejdsløse mættes ej
af julepræk - hallelunej!

Julevise
T: ?
M: Sikken voldsom trængsel og alarm

Sikke voldsom en butiksalarm
En betjent ta’r fat i tyvens arm
Hunden bider hastigt benet af
- Sikke munter juleaftensdag
I butikken flyder ben og blod
Nej, morlil, her gavner ingen jod
Tyven fik sig nok en lærestreg
Jul med mor(d) derhjemme får han ej
Nej, nej, nej, nej, nej, nej
Jul med mor(d) derhjemme får han ej

Julebryg og glögg fortæres her
Tømmermændene gi’r sit besvær
Ho’det værker, alting kører rundt
Snup en bajer mer’ det er så sundt
Rundt på torvet dratter folk omkuld
Julemanden han er plørefuld
Og en lille blyforgiftet fugl
Moses under min Toyota’s hjul
Jul, jul, jul, jul, jul, jul
Moses under min Toyota’s hjul

Yndigt træet står i blik og plast
Maden ædes i en vældig hast
Det er tid for aft’nens store gys
Kredsløb sluttes og der bliver lys
Bedstefader han er døden nær
Tæsker rundt - mon han har livet kær
Peter ej en Ninja-turtle får
Så han sætter ild i Grethes hår
Hår, hår, hår, hår, hår, hår
Så han sætter ild i Grethes hår

Fred på jord
T: Rudolf Nielsen, 1928
M: Jon A. Corell

     Am            Dm             Am                                   
Så blev det da jul, som det gør hvert år
     Dm                     Am                              
og julefest holdtes i hver en gård
    C                    E7       Am                                      
så langt som den hellige kristenhed når
                        G             Dm                          
Og flæskesteg, rødkål og øl og dram
        G                                C         E7                      
man åd og man drak for at mindes ham
      Am       Dm          Am                                  
der fødtes i armod og døde i skam

Og præsterne gentog de ældgamle ting
men noget var nyt, for med radio
blev talerne sendt som på engleving´
i æteren bruste velsignede ord
som dengang, da hyrderne hørte et kor
der sang det utrolige “fred på jord”

Fabriksherren elsked´ det bibelsted
og tænkte: “hvordan får jeg lønnen ned
men sikrer mig stadigvæk arbejdsfred ?”
Politichefen nikked´ og sa´ det var godt
for gudskelov kavde han netop skudt
et oprør i sænk og bragt statsskude flot

Rebellerne sad bagved lås og slå
De havde det fredfyldt og vented´ at få
den dødsdom, de alle var sikre på
Og forsvarsministeren roste sig selv
for aldrig tilforn nogen julekvæld
var hans virke for freden så kronet med held

For fredgarantien er væbnet magt
og den skulle ingen få ødelagt
med venskabtraktat eller afrustningspagt
Og udenrigsministeren var lige så glad
for at freden indført så hurtigt og glat i
Samoa og Nicaragua

Højt fra varehusets gavl
T: “Tønissen” 
M: ? (Højt fra træets grønne top)

Højt fra varehusets gavl
stråler lysreklamer
med en masse pop og bavl
nissemænd og -damer
Kræmmerjulens store hit:
maximering af profit
sådan er den skisme
den kapitalisme!

Henrik han har ingen ro
før han ser sin pakke
men et ægteskabsbureau
skrev, at de ku’ makke
Hun bli’r julens attraktion
ved det store bal på kroen
Først skal skåret synes
siden skal der dynes!

Lad os brumme - brummelum
nok et vers om Henrik
han er stærk og han er dum
- derfor blev han fænrik
Nærkamp er hans yndlingsfag
som han dyrker nat og dag
- det er jo en hobby
man kan lægge krop i!

Mor ta’r nok et par albyl
gåsen står og sprutter
Peter får sig et drag prygl
knækked’ fars cerutter
Mor har lavet julegløgg
men det rager far et pløk
han vil ha’ sin bajer
sådan som han plejer

Om det fede julebord
slås de små om låret
Alle smovser uden ord
- jul med sovs i håret
Der bli’r ædt og drukket tæt
inden fader ræber mæt
Hvis de kan for kvalme
synger de en salme

Mor går ud i køkkenet
Lotte ned på gaden
hun skal nemlig trække lidt
“- frisk luft efter maden”
Lille Signe venter spændt
på at træet skal bli’ tændt
Hun har ingen flise
bare Dukke Lise!

Plasticstjernen manglede
grundet brækket fatning
Det slog næsten far ihjel
hold da kæft en skvatning
Juleaften med gevalt
stigen, træet, fader faldt
Først sku’ stjernen findes
så sku’ far forbindes!

Så er kaffebordet klar
man har slået mave
Lille Signe må vist snart
få sin julegave
Men det er hem’lighed
så den skal hun ha’ i fred
Ikke mer’ om hende
det må ha’ en ende

Mor er stille slumret ind
fjernsynslyden simrer
ingen hører vist en pind
skærmen står og flimrer
Det er no’et om hungersnød
“Ta’ et stykke wienerbrød
formen må vi holde 
til det store kolde!”
Moderne dansk julestemning
T: Maj El Baz
M: ? (Højt fra træets grønne top)

Højt i vor regerings top
funkler EU-glansen
børsens kurve går lystigt op
her begynder dansen
Europa-flaget er en pragt
blafrer for de riges magt
du får nogen på tæven
hvis du løfter næven

Se, du dansker, det går godt
du forstår at slæbe
hold din kæft og pas dit job
stop nu med at kræve
fyringssedlen er parat
arbejdsgiver’n er fræk og smart
arbejdsløshedsprocenten
gror jo støt med renten

Og hvis man er blevet træt
får man ikke mere
der hvor du er kommet fra
kan han hente flere
arbejdsløse står på rad
og det presser lønnen ned
Unionen varer længe
Koster mange penge